CELEX: 62010CN0202
Language: mt
Date: 2010-04-26 00:00:00
Title: Kawża C-202/10: Talba għal deċiżjoni preliminari mressqa mill-Finanzgericht Hamburg (il-Ġermanja) fis- 26 ta’ April 2010 — Vion Trading GmbH vs Hauptzollamt Hamburg-Jonas

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/12
            
         Talba għal deċiżjoni preliminari mressqa mill-Finanzgericht Hamburg (il-Ġermanja) fis-26 ta’ April 2010 — Vion Trading GmbH vs Hauptzollamt Hamburg-Jonas
   (Kawża C-202/10)
   ()
   2010/C 209/19
   Lingwa tal-kawża: il-Ġermaniż
   
      Qorti tar-rinviju
   
   Finanzgericht Hamburg
   
      Partijiet fil-kawża prinċipali
   
   
      Rikorrenti: Vion Trading GmbH
   
      Konvenut: Hauptzollamt Hamburg-Jonas
   
      Domandi preliminari
   
   
               (1)
            
            
               L-applikazzjoni tar-regola ta’ preskrizzjoni pprovduta fl-Artikolu 195 BGB, fil-verżjoni fis-seħħ sa tmiem l-2001, fir-rigward ta’ dritt għal rimbors ta’ rifużjoni ta’ esportazzjoni indebitament imħallsa, hija kompatibbli mal-prinċipju taċ-ċertezza legali tad-dritt Komunitarju?
            
         
               (2)
            
            
               L-applikazzjoni tar-regola ta’ preskrizzjoni ta’ 30 sena pprovduta fl-Artikolu 195 BGB fir-rigward ta’ dritt għal rimbors ta’ rifużjoni ta’ esportazzjoni indebitament imħallsa, hija kompatibbli mal-prinċipju ta’ proporzjonalità tad-dritt Komunitarju?
            
         
               (3)
            
            
               Fil-każ li tingħata risposta fl-affermattiv għat-tieni domanda, l-applikazzjoni ta’ terminu ta’ preskrizzjoni nazzjonali itwal, fis-sens tal-Artikolu 3(3) tar-Regolament tal-Kunsill (KE, Euratom) Nru 2988/95, tat-18 ta’ Diċembru 1995, dwar il-protezzjoni tal-interessi finanzjarji tal-Komunità Ewropea (1), liema terminu ġie stabbilit minn qorti permezz ta’ poter ġudizzjarju ta’ emerġenza f’każ partikolari, skont l-iżvilupp ġudizzjarju tad-dritt, hija kompatibbli mal-prinċipju ta’ ċertezza legali tad-dritt Komunitarju?
            
         
      (1)  ĠU Edizzjoni Speċjali bil-Malti, Kapitolu 1, Vol. 1, p. 340.